הוועדה לביטחון לאומי, כנסת 25, פרוטוקול מספר 11, 2023-03-20 00:00

צביקה פוגל: בוקר טוב, אנחנו מתחילים

צביקה פוגל:  אנחנו בדיון מעקב, היערכות לרמדאן

צביקה פוגל:  אני רוצה לפתוח בכמה מילים כדי להזכיר לנו לשם מה אנחנו פה, ולהפוך את הדיון הזה לדיון מקצועי ורציני עד כמה שאפשר

צביקה פוגל:  אז קודם כל אני רוצה להזכיר שאנחנו נכנסים בסוף שבוע זה, החל מיום חמישי לתקופה של כמעט חודשיים של אירועים שכל אחד מהם נושא או טומן בחובו פוטנציאל במיוחד לאור האירועים האחרונים, של פעילות חבלנית, פעילות טרור, כל אחד שיקרא לזה איך שהוא רוצה

צביקה פוגל:      רק כדי לעשות סדר, הרמדאן מתחיל ביום חמישי הקרוב, נדמה לי ב-23 במרץ ויימשך עד ה-21 באפריל ואז שלושה ימי עיד אל פיטר, 22, 23, 24 באפריל

צביקה פוגל:  במקביל עם ישראל יוצא לחופשת הפסח שלו החל מה-28 בחודש, שבוע הבא ועד ה-13 באפריל כשהחג עצמו הוא מה-7 עד ה-12 באפריל

צביקה פוגל:  יום השואה ב-18 באפריל, יום הזיכרון ויום העצמאות שבוע אחרי זה ב-25 וב-26 באפריל

צביקה פוגל:  ל"ג בעומר והילולת הרשב"י בין ה-7 ל-10 במאי, ויום ירושלים ומצעד הדגלים ב-19 במאי

צביקה פוגל:  חברים, חודשיים מלאים בפעילות שאני מקווה שנוכל להתייצב ב-20 במאי ולסכם שהיו לנו חגים שמחים ונהיינו ועברנו את הכול בשלום

צביקה פוגל:      בדיונים הקודמים שקיימנו היה דיון אחד חסוי ודיון אחד פתוח לציבור

צביקה פוגל:  הדגשנו שישה נושאים שאני אבקש את ההתייחסות שלכם פה כדי שבאמת נהיה ממוקדים

צביקה פוגל:  אחד הדברים החשובים שדיברנו עליו זה היה תיאום בין הגופים בכל הנושא של איך מועבר המידע המודיעיני בין כל הגופים והתגבור והסיוע ההדדי בין הגופים

צביקה פוגל:  אני אשמח לשמוע גם מכם בלי להיכנס לפרטים שאין צורך לחשוף אותם לציבור, ונשמור על המידע שצריך להישאר חסוי שיישאר כזה

צביקה פוגל:       דיברנו על הגברת נוכחות גם בערים המעורבות וגם בערים המוקפות

צביקה פוגל:  יש גם אזורים מוקפים כמו למשל עומר ומיתר ולהבים

צביקה פוגל:  זה שלושה ישובים בדרום שמוקפים ביישובים ערבים, אז הם לא ישוב מעורב אבל הסביבה שלהם היא כזאת שמייצרת להם בעיה

צביקה פוגל:  הערים המעורבות, לוד, רמלה, עכו, באר שבע, נוף הגליל, חיפה, ירושלים

צביקה פוגל:  אם פספסתי מישהו אז אני מתנצל מראש

צביקה פוגל:      הנושא השלישי שדיברנו עליו היה שימוש מושכל במתנדבים כדי להגביר את הנוכחות ברחובות ולהקנות לתושבים תחושת ביטחון

צביקה פוגל:  אני אשמח לשמוע את ההתייחסות שלכם לעניין הזה

צביקה פוגל:  דיברנו על הגנה על סמלים

צביקה פוגל:  אחד הדברים שקרו ב"שומר החומות" ופספסנו, זה הנטישה של תחנת משטרה, הדגלים שלנו, דגלי ישראל, סמלי שלטון אחרים

צביקה פוגל:  צריך לראות איך אנחנו יודעים להגן עליהם ולא להפקיר אותם

צביקה פוגל:       השקענו לא מעט מחשבה לנושא ההשפעות שיש לאסירים על האירועים בתקופה הזאת, השפעה מתוך בתי הכלא, עצירים נוספים שנצטרך להכניס לבתי הכלא ואירועים עצמם בתוך הכלא, שאנחנו יודעים שגם זה קרה בעבר

צביקה פוגל:       הדבר השישי זה אירועי רקע למי שלא מצליח להגיע לתוך עיר או לעשות בלגאן בתוך עיר, אז יש גם אפשרויות לעשות את זה מחוץ לעיר, על הכבישים או ביערות, מה שנקרא תאונות ושריפות

צביקה פוגל:  גם את התופעות האלה חווינו בעבר

צביקה פוגל:  אני אשמח מאוד לשמוע את ההתייחסות של כל הגורמים שנמצאים פה, קודם כל לשישה נושאים האלה

צביקה פוגל:  אם יש נושאים נוספים אני אשמח ללמוד

צביקה פוגל:       אני מזכיר, המטרה של הדיון הזה בסופו של דבר היא לגבש המלצות לכל הגופים שאמורים להתמודד עם האירועים בחודשיים הקרובים כדי להעצים את תחושת הביטחון האישי של כל אחד מתושבי מדינת ישראל ולצמצם את פוטנציאל הנפגעים עד כמה שאפשר

צביקה פוגל:  נדמה לי שאנחנו מחויבים לזה כולנו

צביקה פוגל:      ראשון הדוברים, חבר הכנסת יוסף עטאונה, בבקשה

יוסף עטאונה: תודה רבה כבוד היושב-ראש

יוסף עטאונה:  אני חושב שכל השיח סביב רמדאן ומה שקורה בציבוריות בכלל, הניסיון לקשור את רמדאן לכל המצב הביטחוני שקיים, אני חושב שצריך לדחות את הניסיון הזה

יוסף עטאונה:  חודש רמדאן הוא חודש הכי קדוש למוסלמים

יוסף עטאונה:  בלוח השנה המוסלמי חודש רמדאן הוא הכי קדוש, הוא הכי חשוב, חודש שבו הורד הקוראן על הנביא מוחמד ולכן יש קדושה מיוחדת לרמדאן

יוסף עטאונה:  גם המסר מרמדאן לפי הדת הוא חודש של סולידאריות, של אחווה, של להיות ביחד, לעזור אחד לשני, להרגיש בשני, לכן כל הניסיון הזה לתת הקשר או כותרת ביטחונית לכל מה שקשור לרמדאן, לפי דעתי צריך לדחות אותו

יוסף עטאונה:       אני רואה בתפקידה של המשטרה לתת את הביטחון האישי לכל האזרחים הערבים המוסלמים לקיים את קדושת רמדאן בכל מקום, בכל עיר, בכל מסגד, בביטחון מלא ובמיוחד

יוסף עטאונה:  במיוחד במסגד אל אקצה צריך לתת לאנשים להגיע מכל הכפרים, לאבטח אותם ולתת להם את הביטחון, כי בסופו של דבר המסר ברמדאן הוא חודש של פולחן דתי, של לקיים את המצוות, את הצום, את התפילות גם באל אקצה ולכן אני חושב שכל הניסיון לקשור אותו למשהו אחר הוא ניסיון שלא מקובל, לכן אני מצפה שגם המשטרה תאפשר לאנשים, תעזור, תעשה את התפקיד שלה כמו שצריך

יוסף עטאונה:  תודה רבה

צביקה פוגל: תודה רבה לחבר הכנסת עטאונה

צביקה פוגל:       המשרד לביטחון לאומי, בבקשה

צחי שרעבי: אני רק אדבר בכמה כותרות

צחי שרעבי:  המשרד, בראשו השר קיים הערכת מצב עם כלל הגופים ממש באולם הזה לפני כשבועיים, ובו נגעו כל הרכיבים שבתוכם גם הדברים שאתה ציינת כרגע

צחי שרעבי:  האישור הזה או הצגת תוכניות היו של כל הגופים הרלוונטיים שנושאים באחריות לביטחון ונגעו פה באמת כל הדברים האופרטיביים ובו גם השר העביר את המדיניות שלו בדברים העקרוניים במהלך הרמדאן, שחלקם זה נושא של אכיפת החוק ומדיניות של שגרת חוק גם בכל החגים, גם של יהודים, גם של מוסלמים, ורמדאן הוא לא יוצא מן הכלל ואני מברך גם על אכיפה פלילית ועל אכיפת חוק באופן כללי

צחי שרעבי:       כל נושא העלייה להר הבית על בסיס הערכת מצב, לאפשר עליה של יהודים

צחי שרעבי:  צריך לומר גם שהתקיים תרגיל גדול "ארץ רעשה" שבתוכו השר לקח חלק משמעותי גם בסיכום וגם נתן את מדיניותו בתהליך התרגיל ובשלב הסיכום שלו כשר הממונה על הביטחון במסגרת הפנים

צחי שרעבי:  אפשר לומר שכל מה שמתוכלל הן בכב"ה, שב"ס ומשטרה במסגרת האחריות של השר והמשרד, כל הנושאים שאתה ציינת כולם עלו

צחי שרעבי:  אני לא אפרט, עלו בתוך אותה הצגת תוכניות וכולם נדונו

צחי שרעבי:  אני מניח ששאר הגופים יתייחסו מה נעשה אצלם

צביקה פוגל: יצא לי לבקר בעכו

צביקה פוגל:  קיבלתי שם סקירה מהמשטרה ומראש העיר וראיתי את ההיערכות

צביקה פוגל:  הייתי בכרמיאל שהיא עיר מוקפת על ידי יישובים ערביים מוסלמים, גם בתוך העיר וגם מחוץ לעיר, ושם יצאתי בתחושה שאנחנו עדיין לא עשינו את כל מה שאפשר כדי להתכונן לאירוע באזור כרמיאל או על הצירים של כרמיאל

צביקה פוגל:  אני שואל את עצמי עד כמה באמת אנחנו מפה כמטה ארצי מעורבים במה שקורה במחוזות או בעיריות או בתחנות המקומיות? כי בסוף הם יצטרכו להתמודד עם זה

צביקה פוגל:  הם עשו את זה בפעם הקודמת

צחי שרעבי: אני אתן למשטרה לתת את התשובות פרטנית מה קורה

צחי שרעבי:  אני חייב רק לומר שהמדיניות וההנחיות לאור מה שעבר באירועים הקודמים, הערים המעורבות הם אחת הנקודות, אני יודע גם שהמשטרה נערכת לזה

צחי שרעבי:  הערים המעורבות הם אחד הפרמטרים או אחד המקומות שאליהם מכוונים שאם יקרה משהו שם באחד המקומות ששם זה יתפתח, אני יודע שלשלם מכוונים ונערכים בתקווה שלא יקרה, אז זה תשובה שהמשטרה תצטרך לתת

צחי שרעבי:  אני יודע שהשר מכוון בצורה רצינית שגם בערים המעורבות יינתן קשב משמעותי במהלך הרמדאן

צביקה פוגל: בתרגילים שעשיתם עירבתם גם את צה"ל? אני מבין שעדיין יש כוחות תגבור צה"ליים שמתוכננים לתקופה הזאת

צביקה פוגל:  ככה זה הוצג לי בדיונים הקודמים

צביקה פוגל:  זה עלה בתרגילים?      

צחי שרעבי: בתרגילים שהובילה המשטרה עם שאר הגופים כל התרחישים עלו ובתוכם גם צירים וערים מעורבות

צביקה פוגל: אני אשמח לשמוע את ההתייחסות שלכם, של משרד הביטחון על הנושא של תגבור כוחות ועד כמה אתם מרגישים שהנושא הזה סגור, כי כמו שאתם בוודאי יודעים, יש לי איזשהו רקע צבאי קצר ואם זה לא מתורגל, זה כנראה גם לא יקרה כמו שצריך, אז אני אשמח לשמוע את ההתייחסות שלכם

צביקה פוגל:       עוד מישהו מהמשרד לביטחון לאומי? בבקשה

ירון קורן: אני מאג"מ כב"ה

ירון קורן:  מבחינת היערכות הכבאות לאירועים אנחנו באמצע נוהל הקרב

ירון קורן:  בנקודות שנגעת בהם המידע עובר בצורה שוטפת בינינו לבין המשטרה

ירון קורן:  בקרות אירוע מחליפים נציגים במשל"טים, ככה שהסוגיה הזאת מתורגלת בשוטף

ירון קורן:       בנושא מתנדבים אנחנו מפעילים מתנדבים בשוטף, מכפיל כוח משמעותי שלנו גם בתוך התחנות וגם בפריפריה

ירון קורן:  הם שותפים לכל הפעולות המבצעיות שלנו

צביקה פוגל: יש היערכות מיוחדת לחודשיים הקרובים?     

ירון קורן: כמו שציין צחי, תרגלנו גם אנחנו את "ארץ רעשה"

ירון קורן:  אנחנו נגביר את הכוננות בהתאם להתרחשויות ובהתאם לאירועים

ירון קורן:  כן נערנו עם רכבים ממוגני ירי וכן נמגן שמשות לרכבים שהם לא ממוגני ירי כדי שיוכלו לנוע בתוך אזורים מאוימים

ירון קורן:  ככל שמזג האוויר יתבייש ונראה כבר התחממות, נצא לסיורים מקדימים בשטח כדי שהכוחות יהיו פזורים בשטח ולא בתחנות, ויקצרו את זמן התגובה, ככה שלמעשה אם אני אסכם את הנקודות שלנו, אין לנו כרגע פערים ומוכנים וערוכים, מתואמים עם המשטרה לגבי המודיעין ומבחינתו אין פערים

צביקה פוגל: עשיתם חבירה לשב"ס?     

ירון קורן: כן, בהחלט

צביקה פוגל: תרגלתם איתם גם?     

ירון קורן: מכירים את המתקנים, בעיקר את אותם אלה שיש בהם אסירים ביטחוניים

ירון קורן:  יודעים לתגבר או לקרב את הצוותים לתוך המתקנים אם יש צורך באיומים כאלה או אחרים של הצתות

ירון קורן:  בהיבט הזה לגמרי עם שיתוף פעולה מלא

צביקה פוגל: שב"ס

רפאל ג'נה: בוקר טוב אדוני היושב-ראש, נתחיל עם הפתיח של תיאום בין הגופים בהתייחס למה שביקשת

רפאל ג'נה:  אנחנו מתואמים עם כלל גופי הביטחון כולל גם בתרגילים פיזיים, כולל גם בכונניות אמת

רפאל ג'נה:  אם אני אקח כדוגמה את תפילות יום השישי האחרונים, כב"ה פיזית היו בשני בתי סוהר, בשני מתקנים, גם בקציעות וגם בנפה, כלומר שיתוף הפעולה בינינו לבין כוחות הביטחון הוא גם במישור הפורמלי בציר התיאום הבין-ארגוני וגם במישור האישי בין הגופים, כך שבכל התראה שיש לנו ואנחנו מבינים שאנחנו נמצאים גם בעת הזו באזור הזה, אז אנחנו מתואמים גם מול משרד הבריאות, אני כבר אתייחס בהקשר של מה

רפאל ג'נה:  כב"ה, מד"א, משטרת ישראל, שירות הביטחון הכללי, מול צה"ל, גם מול מתפ"ש בציר אחד וגם מול אמ"ץ בציר אחר, כלומר אנחנו יודעים לסגור את המעגלים

רפאל ג'נה:       גם הבוקר קיימה נציבת בתי הסוהר דיון רב-ארגוני כישורת האחרונה לתקופת הרמדאן

רפאל ג'נה:  אנחנו מתייחסים בהקשר למה שביקשת לכל התקופה הזו כמקשה אחת לתקופת "עומר התנופה", שם קוד לאומי, צה"לי, ואנחנו בתוך כל ארגוני הביטחון נכנסים לתוך המאמץ הזה, כשאנחנו מדברים עד אחרי שבועות למעשה, כלל האירועים, אז אנחנו פעם אחת בפקודה נצורה לכל התקופה, פעם שנייה לתקופת הרמדאן באופן קונקרטי

רפאל ג'נה:       איפה זה פוגש אותנו מבחינת האסירים? אנחנו בעת הזו, בימים האלו, החל ממחר ככל הנראה תתחיל שביתת רעב של האסירים הביטחוניים, שבמהלך השבוע זה רק יעלה ויגבר

רפאל ג'נה:  אנחנו גם כאן נערכים, לכן ציינתי את משרד הבריאות לפני כן, גם בפגישות עבודה עם המשנה למנכ"ל משרד הבריאות וגם הדרישה מול צה"ל בהמשך ככל שנצטרך סיוע וכוחות רפואיים שיתגברו אותנו ככל ששביתת הרעב תתעמק ותתרחב, בהתאם לתמונת המצב הרפואית

רפאל ג'נה:       ההערכה היא נכון לעכשיו שכבין 1,000 ל-2,000 אסירים יכנסו לשביתת רעב

רפאל ג'נה:  אנחנו נערכים לזה בכל הארגון בעיקר בבתי הסוהר הביטחוניים, כשההערה היא שעד שביתת הרעב אנחנו נערכים לאירוע שלילי חריג שזה בכסות של הצתות תאים, אפרופו החיבור בין מד"א, תקיפת איש סגל בין הקל לכבד, כשהכבד אני מדבר על חטיפת בן ערובה יכול להיות אפילו, הפרות סדר וכן הלאה

רפאל ג'נה:  גם שם אנחנו במוכנות מלאה גם בהתראה גם מודיעינית וגם מבצעית

רפאל ג'נה:       מטרת האסירים בגדול להעלות לסדר היום את תנאי המחיה שלהם

רפאל ג'נה:  הם רוצים למנוע את הפגיעה בתנאי המחיה שלהם

רפאל ג'נה:  ככל ששביתת הרעב תתחיל, ההערכה היא שרף הבקשות/דרישות שלהם רק יעלה

רפאל ג'נה:  כפי שאמרתי אנחנו נערכים לכל התקופה ואנחנו לא שוכחים שיש לנו גם את האסירים הפליליים

רפאל ג'נה:  בתקופת הרמדאן אנחנו יודעים גם לטפל בהם, לחבק אותם איפה שצריך, להתאים את הנהלים, מי שצם ומחויב לעבוד, אז הוא לא יעבוד, וכן מרכזי חינוך, תעסוקה

רפאל ג'נה:  אנחנו בשני מאמצים, גם בזירה הפלילית וגם בזירה הביטחונית, שאנחנו מבינים שכרגע מרכז הכובד שלנו סביב הרמדאן זה למול האסירים הביטחוניים

רפאל ג'נה:  עד כאן

צביקה פוגל: אני ביקשתי בדיון הקודם עם הנציבה להיות מוכנות להרחבת - - -      

רפאל ג'נה: רשמתי לי, סליחה

רפאל ג'נה:  מבחינת מקומות להצפפה - - -      

צביקה פוגל: לא, אני רק רציתי להראות לך שאני לא שכחתי

רפאל ג'נה: אני רשמתי לי כאן

רפאל ג'נה:  אתה צודק

רפאל ג'נה:  הדרישה הייתה להיות ערוכים לתת מענה לכוחות הביטחון ואנחנו ניערך לזה ואנחנו ערוכים לזה

רפאל ג'נה:  כרגע על בסיס המקומות הפנויים שיש לנו אנחנו מסמנים לעצמנו את 800 המקומות

רפאל ג'נה:  אנחנו מבינים דבר נוסף, שככל ששביתת הרעב תתרחב ותמונת המצב תהיה לנו יותר ברורה, אנחנו נידרש להתקין את תקנות לשעת חירום כדי לקבל אישור להצפפה

רפאל ג'נה:  החיים של כולנו כאן יהיו הרבה יותר קלים כי אם המאמץ הלאומי יידרש לקליטה מסיבית של עצורים בזירה הפלילית-הלאומית בתוך שטח הבט"פ, אז אנחנו נצטרך לתת את המענה הזה בקצה, אז אנחנו נצטרך ביחד שני השרים לתקן את התקנות האלו

רפאל ג'נה:  דיה לצרה בשעתה

רפאל ג'נה:  אנחנו ניערך גם לזה

צביקה פוגל: צריך רק לראות שאנחנו מוכנים, שהטפסים מוכנים

רפאל ג'נה: הטפסים מוכנים

רפאל ג'נה:  מבחינתנו הלשכה המשפטית מוכנה עם טופס נצור

רפאל ג'נה:  ברגע שאנחנו מתחילים ואנחנו רואים, כמובן אנחנו קשובים לזירה הלאומית, אנחנו נעלה את זה לרמה הממונה

צביקה פוגל: מעולה

צביקה פוגל:  מד"א

רונן בשארי: בוקר טוב, אני מנהל אגף מבצעים

רונן בשארי:  כמו שידידי מהמשטרה ומהשב"ס אז בעצם אנחנו פועלים בשגרה עם משטרת ישראל, שב"ס וצה"ל

רונן בשארי:  אנחנו מתואמים לגבי הרמדאן

רונן בשארי:  היינו שותפים לתרגיל "ארץ רעשה"

רונן בשארי:  אנחנו מתואמים מול השב"ס בנושא שביתת אסירים

רונן בשארי:  ככל שהיא תתחיל אז יעלו דרישות של כוח אדם וכיוצא בזה, אבל אנחנו כן מתואמים כמו כל שנה

רונן בשארי:       אני מציין שמד"א הוא הגוף הרפואי בפו"ש ולכן כל כלל ארגוני ההצלה כפופים אלינו בזירות האירוע

רונן בשארי:  הפער המשמעותי היחידי, שלמד"א אין תקציב לחירום, אז גם הנושא הזה מעיב עלינו גם בהיערכות לרמדאן

צביקה פוגל: אתם מרגישים שחסר לכם משהו?     

רונן בשארי: בוודאי, כי אם היה תקציב לחירום אז היינו יכולים להגדיל את הסד"כ שלנו

צביקה פוגל: את הסד"כ של האנשים או את הסד"כ של הציוד?     

רונן בשארי: גם וגם, גם אנשים וגם אמצעים

רונן בשארי:  לדוגמה, ממוגני ירי

רונן בשארי:  אנחנו בשיח

רונן בשארי:  יש לנו פער

רונן בשארי:  אנחנו נמצאים על 20 ממוגני ירי מתוך 50, והפער שמעיב על הרכש זה כמובן תקציבים

רונן בשארי:  זה לא שמד"א יושב על השמרים אבל בתקציבו הדל אנחנו עושים סדר עדיפויות

רונן בשארי:  כמובן שאם היה תקציב שמגיע באופן סדור לארגון, אז היינו יכולים להתעצם

צביקה פוגל: אחד הנושאים שעלו בביקור שלי בעכו והוא יכול להיות גם בכל מקום אחר, זה הצורך להיכנס לתוך שטח בנוי וצפוף בזמן שבו בעצם יש אירוע וצריך לתת טיפול לנפגעים ולכבות אש ולעשות סדר

צביקה פוגל:  אני מדבר על מקומות שהם באמת בלתי אפשריים להגיע עם רכב

צביקה פוגל:  הנושא הזה אי פעם תורגל? אני מדבר על כניסה רגלית עם הליכה רחוקה כמו שעושה מד"א לפעמים גם איחוד הצלה עם יחידות החילוף בנחלים, רק פה זה לא בנחלים, זה בתוך רחובות מאוד צרים שאי אפשר להיכנס לשם עם רכבים

רונן בשארי: יש לנו טרקטורונים שמיועדים למקומות האלה, טרקטורוני פינוי כמובן, לא טרקטורונים רק להגעה אלא גם לחילוץ נפגעים בשכיבה עם ציוד לטיפול כמובן

רונן בשארי:  יש לנו את האופנועים שזה ה-first responder שלנו, שאמורים לתת את המענה הראשוני או לחלץ לאחור או עד הגעת האמבולנס הראשון

רונן בשארי:  כל התרחישים האלה, דרך אגב, תורגלו ב"ארץ רעשה"

צביקה פוגל: תורגלו בפועל, כלומר נסעו עם אופנוע בתוך שטח בנוי?     

רונן בשארי: אנחנו עושים את זה ביום-יום

צביקה פוגל: לא אתה, אבל איתך היה שוטר על הרכב?     

רונן בשארי: לא, לא

צביקה פוגל: מישהו שיגן עליך, מישהו שישמור עליך

רונן בשארי: זה חלק מ"ארץ רעשה" שבדיוק בנושא של ההפס"דים זה חבירה למשטרה, כניסה ביחד עם יס"מ בצורה מתואמת דרך חפ"קים ולא באופן עצמאי

רונן בשארי:  דרך אגב, זה מתורגל כל יום במזרח ירושלים, אז ככה שהתורה הזו היא built in בתוך מד"א

צביקה פוגל: רק מחר בבוקר זה יקרה במקום אחר שאנחנו לא מוכנים אליו

רונן בשארי: נכון

רונן בשארי:  דרך אגב זה קרה ב"שומר החומות"

רונן בשארי:  דרך "שומר החומות" הוצאנו את התיאומים האלה הספציפיים, הנקודתיים להפס"דים, כי יכול להיכנס אמבולנס וליצור העצמה של ההפס"ד

רונן בשארי:  במקום להציל אנחנו עלולים להיפגע, לכן יש לנו את התו"ל המשולב עם משטרת ישראל, הגעה, חבירה וכניסה משולבת

צביקה פוגל: אני לא רוצה לקבוע שיש לנו אנשים שמתים כי אנחנו לא מגיעים אליהם בזמן או כי אנחנו לא מגיעים אליהם, אבל אנחנו יודעים שזה קורה

צביקה פוגל:  אנחנו צריכים לוודא שאנחנו מוכנים להגיע לכל מקום כמה שיותר מהר עם הסיוע שאפשר

צביקה פוגל:  יש לנו זמן להתארגן לזה או לפחות היה לנו זמן עד היום

צביקה פוגל:  אני מקווה שאנחנו עוד עושים את זה

צביקה פוגל:  אני הייתי רוצה לראות, וראיתי את זה בעכו בצורה מאוד יפה

צביקה פוגל:  הם קנו ריידרים להסתובב בין הרחובות ועל ריידר כזה נכנס עכשיו שוטר עם חובש עם ציוד עליו או עם פרמדיק ומגיע לתת עזרה למישהו שנחנק בבית מלון

צביקה פוגל:  מוכר לכם? זה קרה

צביקה פוגל:  זה מסוג הדברים שאנחנו צריכים לדעת לתרגל אותם וזה יקרה לנו, אם לא היום, מחר

רונן בשארי: בכל מרחבי מד"א יש את טרקטורוני הפינוי האלה, כולל בעכו העתיקה

רונן בשארי:  יש לנו אפילו רכבים מונמכים שם בגלל הגשרים שיש מתחת, אבל אנחנו מתורגלים בזה

צביקה פוגל: אוקיי, אני שמח לשמוע

צביקה פוגל:       יש מישהו פה מאיחוד הצלה? בבקשה

גלעד סולומון: בוקר טוב לכולם, אני מנהל אגף מבצעים

גלעד סולומון:  כמה דברים: אחד, אנחנו עם עשרות כוננים בערים המעורבות

גלעד סולומון:  כמו שדיברתי בפעם שעברה בוועדה הקודמת, אנחנו תגברנו עם אמבולנסים ועם כוחות את כל האזור של הערים המעורבות בגזרת מזרח ירושלים, וכפי שיושב-ראש הוועדה שאל פעם קודמת, אנחנו לא השתתפנו בתרגילים ובהיערכות לצערי

צביקה פוגל: לא השתתפתם באף תרגיל?     

גלעד סולומון: שלילי

גלעד סולומון:  אנחנו עושים תרגולים פנימיים שלנו כדי להכין את הכוחות לקראת חירום

גלעד סולומון:  אנחנו נמשיך להציל חיים בכל דרך, וכפי שידידי ממד"א אמר, אנחנו לא מקבלים תקציב גם מהמדינה

גלעד סולומון:       דבר שני, לגבי הגוף הפוקד הרפואי, אין על זה שום עוררין ואין על זה שום חולק, רק שמצופה מגוף פוקד בבקשה לדבר עם הפקודים שלו ולעדכן אותם במתרחש

גלעד סולומון:  אנחנו במקביל עושים הסברה לקהילה, משהו שהוא בנוסף בלי קשר להצלת חיים, כי יש לנו כוננים באזורים האלה

גלעד סולומון:       לגבי הריידרים שאמרת, אני אתקן ברשותך

גלעד סולומון:  זה איזי ריידרים

גלעד סולומון:  יש לנו גם כלים כאלה שהם ארבעה גלגלים שיכולים לעבור במקומות מורכבים, ואנחנו משתמשים בהם באזורים האורבניים האלה

גלעד סולומון:  תודה

צביקה פוגל: יפה מאוד

צביקה פוגל:  משרד הביטחון, צה"ל, בבקשה

אוסי ארצי: בוקר טוב לכולם, צה"ל נערך לתקופת הרמדאן מזה כמספר חודשים

אוסי ארצי:  המאמצים שמיקדנו לתקופה הזאת, מאמץ ההגנה, סיכול הטרור, מאמץ אזרחי, השפעת דוברות ולגיטימציה

אוסי ארצי:  חשוב להגיד ולהתייחס למה שביקשת

אוסי ארצי:  לאורך התקופה מתקיים סנכרון רב-ארגוני עם הגופים

אוסי ארצי:  בין היתר בוצע אתמול פורום עם צה"ל, שב"כ, משטרת ישראל ושב"ס לקראת התקופה

אוסי ארצי:  חתמ"צים יומיים מתקיימים, חפ"קים משותפים

אוסי ארצי:  הגדרנו מנגנונים משותפים לקראת התקופה וזה חשוב להגיד

אוסי ארצי:      מבחינת הסד"כ, הגדלנו את הסד"כ באיו"ש בעוד שישה גדודים בתפר לקראת התקופה

אוסי ארצי:  יש כרגע שני גדודי תגבור במרחב שומרון ואפרים

אוסי ארצי:  תגברנו בכל יום שישי עוד שני גדודים במעברים בקלנדיה ורחל, בשיתוף פעולה כמובן עם ממ"ז ירושלים ופיקוד המרכז, גדוד בכל מעבר

אוסי ארצי:  זה מבחינת הסד"כ

אוסי ארצי:  עד כאן

צביקה פוגל: כן, אלון

מיכאל ביטון: תודה רבה אדוני היושב-ראש, אני מנהל הביטחון של המועצות האזוריות, מרכז השלטון האזורי

מיכאל ביטון:  אנחנו מברכים ומודים על ההיערכות המשמעותית של גורמי הביטחון

מיכאל ביטון:  יש 1,080 ישובים קטנים בארץ שאנחנו אחראים עליהם, מנחים להגיע לכל המקומות כמה שאפשר חמושים לריכוזי אוכלוסייה

מיכאל ביטון:  גם הרבש"צים וגם המנב"טים וגם כל מי שעוסק בביטחון בתחומים של המועצה מכירים, יחד עם מתנדבי מג"ב שהם הסד"כ העיקרי שלנו

מיכאל ביטון:  אנחנו בעזרת השם מוכנים ודרוכים לכל צרה שלא תבוא

מיכאל ביטון:  תודה רבה

צביקה פוגל: המסר שאתה מקבל מהקב"טים במועצות האזוריות ובמקומות האחרים שהם מגיעים אליכם, הוא מסר של תחושת ביטחון, זאת אומרת הם מרגישים מוכנים?     

מיכאל ביטון: בהחלט

מיכאל ביטון:  אנחנו בהחלט מוכנים, יודעים את העבודה

מיכאל ביטון:  היה ישיבות עבודה בין מנב"טים לבין - - - במשטרה, בין מנב"טים לבין מח"טים, בטח במג"ב

מיכאל ביטון:  הנושא מדובר, הנושא במוקד הקשב וגם העשייה

מיכאל ביטון:  זה מחלחל גם בסוף עד רמת האזרחים

מיכאל ביטון:  יש קבוצות וואטסאפ של היישובים

מיכאל ביטון:  יודעים שהתקופה כנראה קצת יותר רגישה וקצת יותר מורכבת, לוקחים בחשבון ומוכנים לכל אתגר

צביקה פוגל: מישהו נוסף רוצה להתייחס? כן, בבקשה

יעקב אורי: אני מיוזמות אברהם

יעקב אורי:  כבוד היו"ר, דיברת בפתיח שלך על שישה נושאים שמתייחסים לחודש רמדאן כאירוע ביטחוני וקרב ודברים כאלה

יעקב אורי:  רמדאן כמו שאמר חבר הכנסת עטאונה, אני גם אוסיף שזה לא אירוע ביטחוני, זה אירוע דתי, מסורתי, משפחתי, חגיגי שמתייחסים אליו כאל היערכות מבצעית

יעקב אורי:  זה רק מגביר את המתיחות

יעקב אורי:  גם המוסלמים נערכים לחודש הרמדאן

יעקב אורי:  אנחנו תולים קישוטים, אוכל וכל הדברים האלה

יעקב אורי:       בחומר הרקע שנשלח לדיון הזה צוין על אירוע "שומר החומות" ב-2021, אבל צריך לזכור שגם שנה שעברה לא היו אירועים מיוחדים

יעקב אורי:  אנחנו גם מצפים מהמשטרה ומכל הגופים האחרים שיתנו גם שירות לאזרחים כמו למשל סידורי חניה, כמו למשל לעשות סדר ולא רק להתייחס במידה ויקרה משהו

יעקב אורי:  כמו שאמרתי גם בפעם הקודמת, כל הדברים האלה ושמדברים על מתיחות, זה באמת פועל כנבואה שמגשימה את עצמה ואנחנו לא רוצים להגיע למקום הזה

יעקב אורי:  תודה

צביקה פוגל: הערה נכונה למרות שכמו שאתה רואה, הנבואה מגשימה את עצמה עוד לפני הרמדאן

צביקה פוגל:  לא היינו צריכים רמדאן בשביל זה אבל אני מקבל את ההערה

צביקה פוגל:       בבקשה, מאיר ליוש

מאיר תלמי: אני מארגון ערי ישראל

מאיר תלמי:  מספר דברים ביחס לשש הנקודות שנתת, אדוני היושב-ראש

מאיר תלמי:  דבר ראשון, אנחנו מזהים סביב אירועי רמדאן ואירועים כאלה ואחרים עלייה בכל הנושא של המעורבות של ועדת המעקב של ערביי ישראל וכמובן אתרים נוספים

מאיר תלמי:  הוצאנו שני מחקרים בשנה האחרונה שמתייחסים למעורבות ועדת המעקב גם סביב אירועי מאי 2021 וגם לאתר שנקרא אתר אלג'רמק שמספק מידע בסופו של דבר לאירועים ברחבי הארץ

מאיר תלמי:  הנושא הזה של 48 השעות הראשונות במידה וקורים כאלו ואחרים, מושפע מאוד מקריאות כאלה של ועדת המעקב ושל אתרים שונים ודפי פייסבוק מסיתים ברחבי הרשת, דבר שמצריך בסופו של דבר התייחסות של כוחות הביטחון גם לניטור של הדברים האלה וגם לטיפול בזמן אמת

מאיר תלמי:       כמובן אנחנו כאזרחים מתייחסים גם לעובדה של השימוש במתנדבים

מאיר תלמי:  כמובן יש את כל הנושא של החיבור בין מוקד 100 כמוקד שבסופו של דבר הוא מוקד בעומס

מאיר תלמי:  אנחנו נוכחנו במהלך "שומר החומות" שעל מוקד 100 יש עומסים מאוד כבדים באירועי אמת

מאיר תלמי:  היו חמ"לים אזרחים בערים המעורבות שבסופו של דבר לא היה חיבור ביניהם למשטרה

מאיר תלמי:  אנחנו מעודדים ומבקשים גם שהמשטרה תייצר איזשהו נציג שיעבוד מול החמ"לים האזרחיים האלה כדי להעביר את המידע בזמן אמת

מאיר תלמי:  זה גם מוריד עומס מהמוקדים וגם מאפשר זרימה של מידע בצורה סדירה

מאיר תלמי:       בסוף לא כל רמדאן הוא "שומר החומות"

מאיר תלמי:  יש אירועים לאומניים בשגרה שלא מטופלים כמו שצריך, שלא מקבלים את היחס הראוי כדי שבסופו של דבר אנחנו נוכל לתת את המענה הראוי ולכבות בזמן אמת

מאיר תלמי:  כמובן כל הנושא הזה של הממשק עם האזרחים לא רק מהכיוון של מוקד 100 אלא כמובן יש לנו צח"קים, צוותי חירום קהילתיים שנותנים את המענה גם בתוך הקהילה עצמה שיהיה קשר גם עם המשטרה, בסופו של דבר נציג של המשטרה שיעבוד עם הצח"קים האלה

מאיר תלמי:  כל הממשקים האלה עם האזרחים, כל העניינים של המתנדבים, כל ענייני ההסתה האלה, אלה דברים שאנחנו רואים כאזרחים ולפעמים המערכות לא רואות את זה

מאיר תלמי:  ההתייחסות הזאת היא התייחסות נדרשת

מאיר תלמי:  אנחנו כמובן נעביר את המידע וכל הדברים הנדרשים לכוחות, אבל נצרך בעיקר מכיוון משטרת ישראל לנטר את הדברים האלה ולהיות מחוברים גם לאירוע עצמו כשהוא קורה, לא רק לקריאות של מוקד 100 אלא גם כמובן להסתה ברשתות החברתיות

צביקה פוגל: יפה מאוד, תודה רבה מאיר ליוש, ערי ישראל

צביקה פוגל:      עוד מישהו רוצה להתייחס לפני שנסכם ונתפזר? בבקשה

נאוה ארד: תודה

נאוה ארד:  אני מארגון "עמק שווה"

נאוה ארד:  בתוך כל הרמדאן אי אפשר, וזה הוזכר פה לדעתי בשתי מילים או משפט, לדבר על הר הבית

נאוה ארד:  כשמדברים על הר הבית חייבים לדבר על הסטטוס קוו

נאוה ארד:  אני מניח שכל הגורמים כאן מכירים את הסטטוס קוו ומה הוא אומר ומה המשמעות של סטטוס קוו ומה הוא מגדיר לגבי זכויות תפילה על ההר

נאוה ארד:       אנחנו פה באנו לבקש פשוט ממשטרת ישראל ונציג המשרד לממש את הסטטוס קוו כהוא זה

נאוה ארד:  תמונות של שוטרים כשמתפללים על ההר הן הפרה של הסטטוס קוו

נאוה ארד:  הן לא עומדות בקורלציה למדיניות שמדינת ישראל מחויבת לה, שהוצהרה לא פעם גם על ידי הממשלה הזו גם בקווי היסוד שלה, גם לאחרונה בעקבה ובשארם א-שייח' לשמירה על הסטטוס קוו, וזה מה שאנחנו באנו לבקש, שהוועדה תמליץ כהמלצתה הרשמית שהסטטוס קוו יישמר בהר הבית

צביקה פוגל: כן, לשמחתי ביקשו ממני לא להתעסק עם הר הבית

צביקה פוגל:  זה עבר לוועדה לחוץ וביטחון, אז אני רק יכול להמליץ ולהשתתף בהמלצותיך

צביקה פוגל:  עוד מישהו?      חבריי וחברותיי היקרים, אנחנו קוראים לזה היערכות לרמדאן כי ככה כנראה נוח לנו להגדיר את זה, אבל אני מקבל גם את ההערה שקיבלתי שם מהספסל האחורי וגם מחבר הכנסת יוסף עטאונה

צביקה פוגל:  אנחנו לא מסמנים את הרמדאן כמשהו שמייצר אלימות

צביקה פוגל:  בשביל זה פירטתי את כל מה שקורה בחודשיים הקרובים, ובחודשיים האלה הפוטנציאל כולו הוא כזה שמייצר אווירה של נפיצות

צביקה פוגל:  מספיק משוגע אחד כדי להדליק את כל האזור

צביקה פוגל:  לא צריך יותר מזה

צביקה פוגל:  ראינו את האירועים האלה קורים בעבר גם ביום העצמאות, גם ביום הזיכרון, גם ביום השואה, גם במצעד הדגלים ביום ירושלים

צביקה פוגל:  לא חסרים לנו אירועים בתוך החודשיים הקרובים ויכול להיות שההגדרה של אירועי הרמדאן לא נכונים וצריך לקרוא לזה חודשי החגים או כל אחד יבחר לעצמו איך שהוא רוצה, אבל אנחנו התמקדנו סביב העניין הזה, נכון, מלקחי "שומר החומות" ולא בגלל שום דבר אחר

צביקה פוגל:      זה לא מוריד כהוא זה את הצורך והמחויבות שלנו להיערך כמו שצריך לחודשיים הקרובים

צביקה פוגל:  יש פה עומס אמיתי של חגים קדושים

צביקה פוגל:  אני מאוד מקווה יחד עם כולנו שבאמת הם יגמרו ויעברו בשקט ונחגוג ונשמח את החגים האלה ,אבל אין לנו את הפריבילגיה הזאת

צביקה פוגל:  הפריבילגיה שלנו היא להיערך לתרחישים הקיצוניים יותר

צביקה פוגל:      אני חייב לומר לכם אחרי מעט מאוד זמן פה אבל עם לא מעט ניסיון בחיים החיצוניים כאיש צבא, חלק מהתקופה האחרונה כאיש משטרה, בחלק מהתקופה שלי כסגן יושב-ראש איגוד ערים לכבאות בצפון

צביקה פוגל:  כמי שחי את המערכות האלה אני אומר לכם שהתכונה הגרועה ביותר שלנו היא שאנחנו מתכוננים למלחמה שהייתה או לאירועים שהיו

צביקה פוגל:  אנחנו ממוקדים עוד פעם בלוד וברמלה ובעכו ואני לא בטוח שאנחנו שמים לב למקומות האחרים

צביקה פוגל:  אני לא סתם הזכרתי בהתחלה את הערים המוקפות ולא סתם הכרתי את הצירים

צביקה פוגל:  תזכרו מה היה בשנת 2000, אירועי 2000 לכל מי שהספיק לשכוח

צביקה פוגל:  זה לא היה בערים, זה היה בצירים

צביקה פוגל:      אנחנו חייבים לקחת בחשבון את פוטנציאל הרוע שקיים בעיקר מסביבנו ולצערי הרב גם בחלקינו בתוכנו, ולהיערך לזה

צביקה פוגל:  אנחנו לא נסלח לעצמנו אם יקרו אירועים שבסופו של דבר נבוא ונאמר, יכולנו למנוע אותם

צביקה פוגל:  בואו ניערך למנוע אותם

צביקה פוגל:  כל אחד מהגופים במיוחד לגוף המוביל, משטרת ישראל, המשרד לביטחון לאומי, לפתוח את הראש ולראות איפה יכול להיות שפספסנו, בנגב, בגליל, בכל מקומות החיכוך, במשהו שיוצא מתוך יהודה ושומרון ומדליק אותנו, האסירים בבתי הכלא

צביקה פוגל:  לכל אחד מאלה יש פוטנציאל אדיר

צביקה פוגל:  בואו ניערך לזה

צביקה פוגל:  אנחנו לא יכולים להרשות לעצמנו לחזור לחוויות "שומר החומות" או לכל דבר אחר שקרה במהלך השנתיים האחרונות בערינו, ברחובותינו

צביקה פוגל:  אנחנו לא יכולים לחזור על זה

צביקה פוגל:  בואו נאפשר גם לאוכלוסייה המוסלמית, גם לאוכלוסייה היהודית, גם לנוצרים במקרה הזה כי יש פה גם את הפסחא, לחגוג את החגים האלה כמו שצריך ולגמור אותם בחיים, ולא פצועים ולא נפגעים ולא שום דבר

צביקה פוגל:  איך עושים את זה? בהרבה נוכחות, בהיערכות ובחד משמעיות

צביקה פוגל:  איפה שמתחיל אירוע קטן, לפעול מייד כדי שהוא לא יגדל

צביקה פוגל:  זאת האחריות שלנו, זאת המחויבות שלנו

צביקה פוגל:      אני לא רוצה להגיע למצב שאנחנו נפגשים אחרי האירועים ואנחנו עושים פה לקחים ומשהו דמוי ועדת חקירה

צביקה פוגל:  לא רוצה להגיע לזה בכלל

צביקה פוגל:  תמנעו את זה ממני

צביקה פוגל:  מה הדרך הטובה ביותר לעשות את זה? שיתוף פעולה ביניכם

צביקה פוגל:  שכחו רגע את המדים שכל אחד מכם לובש

צביקה פוגל:  תזכרו את המחויבות המשותפת של כולכם

צביקה פוגל:  כולכם יחד איתנו, חברי הכנסת בכלל, יושב-ראש הוועדה לביטחון לאומי בפרט

צביקה פוגל:  כולנו מחויבים לשתף פעולה כדי למנוע את האירועים, ואם כבר קרה משהו, לטפל בהם כמה שיותר מהר כדי להקטין את פוטנציאל הנזק והנפגעים

קריאה: ועם האזרחים

צביקה פוגל: ועם האזרחים

צביקה פוגל:  זאת המשימה שלנו

צביקה פוגל:  בזה ניבחן בסופו של דבר

צביקה פוגל:  אתם חבורה אדירה של אנשים מקצועיים, רציניים, אבל בסוף אנחנו נופלים על הדברים הקטנים שעליהם אני מבקש שתיתנו דעה פעם נוספת

צביקה פוגל:  יש לנו עדיין כמה ימים עוד להיערך לכל האירועים הבאים, לחלקם אפילו יותר מכמה ימים

צביקה פוגל:  בואו נראה שאנחנו באמת מנצלים את הכוח

צביקה פוגל:       אני חוזר פעם נוספת למשטרה ולמשרד לביטחון לאומי

צביקה פוגל:  צה"ל מעמיד כוח בכוננות

צביקה פוגל:  תנצלו אותו

צביקה פוגל:  זה חיילים אמנם אבל הם יודעים לפעול ובמקומות המסוימים הם יודעים לתת את המענה הנדרש

צביקה פוגל:  מד"א, אני אנסה לראות איך אני עוזר לכם עם ממוגני ירי

צביקה פוגל:  לא שיש לי בארסנל פתאום איזה משהו שאני יכול לתת לכם, אבל אני אנסה לבדוק את זה

צביקה פוגל:  אם צה"ל יכול לסייע בעניין הזה מתוך גופי הרפואה והאחרים, אז אני אשמח מאוד לפחות לתקופה הזאת או לחלק מהתקופה הזאת כדי שזה יקרה

צביקה פוגל:       משטרת ישראל, חברו אליכם את איחוד הצלה

צביקה פוגל:  מד"א הוא הגוף הלאומי אבל איחוד הצלה קיים בשטח, נמצא

צביקה פוגל:  אנחנו לא יכולים לוותר על זה

צביקה פוגל:  אני דרך אגב לפני שבע או שמונה שנים צנחתי מסולם בגובה 1

צביקה פוגל: 40 מטר וריסקתי את שתי ידיי

צביקה פוגל:  הראשון שהגיע אליי היה איש של איחוד הצלה

צביקה פוגל:  לא שהוא עזר לי יותר מידי

צביקה פוגל:  הוא מייד הודיע לכל הגורמים שמפקד יחידת חילוץ גולן שבר את שתי הידיים וזה בסדר, אבל הם גופים שמגיעים מהר מאוד לאירועים

צביקה פוגל:  אי אפשר להרשות לעצמנו לא לנצל אותם

צביקה פוגל:  תנצלו אותם בבקשה

צביקה פוגל:      תודה רבה ובואו ניפגש ב-20 במאי שחגגנו את החגים כמו שצריך